# בעלי חיים בסתיו

**נמלים**

**⏴ במבט חדש לכיתה א**

**היקף יחידת הלימוד:** 3-2 שעורים

**עמודים:** 35 - 38

**שימו לב!** את הנושא **בעלי חיים בעונה** (לדוגמה, **סתיו**) יש ללמד בכל עונה.

מבנה השיעור בכל עונה יהיה דומה לזה המוצע.

# מטרות

* התלמידים יתארו את השפעת מזג האוויר בסתיו על התנהגות בעלי חיים.
* התלמידים יתארו תופעות הקשורות להתנהגות בעלי חיים בסתיו (נדידת ציפורים, אגירת מזון של נמלים לקראת החורף).
* התלמידים יתארו בעלי חיים פעילים בסתיו (נמלים, שבלולים, ציפורים).
* התלמידים יזהו את אברי גופה של הנמלה ויתארו את התנהגותה (תזונה ותנועה).

# היערכות לשיעור

* רשימת הציוד שבעמוד 36.
* מומלץ לקרוא בקישור [הבא](https://mabat.tau.ac.il/wp-content/uploads/2019/05/%D7%9B%D7%99%D7%AA%D7%95%D7%AA-%D7%90-%D7%A8%D7%A7%D7%A2-%D7%91%D7%A2%D7%9C%D7%99-%D7%97%D7%99%D7%99%D7%9D-%D7%91%D7%A2%D7%95%D7%A0%D7%95%D7%AA-%D7%94%D7%A9%D7%A0%D7%94-%D7%9E%D7%95%D7%A0%D7%92%D7%A9.pdf) את הרקע התיאורטי המדעי - בעלי חיים בסתיו.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

**מהלך השיעור (ראו בעמודים הבאים).**

# מהלך השיעור: נמלים

| **מרכיבי מעגל הלמידה** | **פעילויות** |
| --- | --- |
| פתיחה | ביחידת לימוד זו נתמקד בבעלי חיים פעילים בסתיו, תופעות הקשורות להתנהגות בעלי חיים בסתיו (נדידת ציפורים, אגירת מזון של נמלים לקראת החורף) ובנמלה (אברי גוף והתנהגות).  מתבוננים בתמונות בעמוד 35 ועורכים דיון לברור ידע מוקדם בעזרת השאלות שבשיח שבעמוד זה. במידת האפשר מוצע לצאת לחצר בית הספר ולחפש בעלי חיים שפעילים בסתיו.   * אילו בעלי חיים פעילים בסתיו? * מהי הפעילות שלהם?   **שימו לב!** דיון זה חוזר באמצעות שאלות מתאימות בחורף, באביב ובקיץ.  התנהגותם של בעלי חיים בעמוד זה מלמדת על בוא הסתיו.  **למידה בתנועה**  כדי לקרב ילדים אל עולמם של בעלי החיים ולעודד למידה בתנועה מוצע לבקש מהתלמידים לעוף כמו ציפורים, לרוץ כמו נחליאלי, ללכת כמו הנמלים בשיירה, לסגור את כף היד כאגרוף ולקבל צורה דמוית חלזון. |
| התנסות | **הנמלה**  בחלק זה נעסוק בהתנהגות של הנמלה בהקשר לתזונה ולתנועה של נמלים. קוראים את קטע הפתיחה שבעמוד 36 ונערכים לסיור. יש לאתר מראש קן נמלים פעיל בסביבה.  מוצע לשאול כדי לברר ידע קודם מה אתם חושבים/יודעים על הנמלה? כאן אפשר גם לדון ביחס הרגשי כלפי הנמלה יש כאלה שנרתעים מנמלים, שחושבים שהן מזיקות וכו.  מבצעים את המשימה **מתבוננים בנמלים**, עמודים 36 - 38.  יוצאים החוצה אל קן הנמלים ועורכים תצפית על הנמלה ולומדים לזהות את אברי גופה.  (מוצע להכניס נמלים בודדות למספר קופסאות שקופות, ולאפשר לילדים לצפות בהן באמצעות מגדלות. אם אי אפשר, יש להסתפק בתמונת הנמלה).  **בשאלה 2** של המשימה התלמידים עורכים תצפית על נמלים ולומדים לזהות את אברי גופה.  **בשאלה 3** של משימה זו עוקבים התלמידים אחר התנהגות התנועה של הנמלה (הליכה בשביל) במטרה ללמוד על התנהגות התזונה שקשורה באגירת מזון לקראת החורף.  כדי לקרב את הילדים אל עולמם של בעלי החיים, להבין את נקודת המבט של הנמלה, וכדי לעודד אותם להניע את גופם מותחים על הקרקע חוט ארוך (מסמל את השביל), מציידים אותם במגדלות, מבקשים מהם להסתדר בטור וללכת הליכת שש "כמו נמלה" ולגלות מה רואה הנמלה. |
| המשגה | מסכמים בעזרת התבנית **מה למדנו?** שבעמוד 41. |
| יישום | * נכנסים לאתר [**במבט מקוון**](https://mabatmekuvan.ramot.org/ramot-heb), יחידת התוכן **מסדרים ברצף**. המשימה עוסקת בעקרון הרצף (מה בא אחרי מה?) – עקרון חשוב בפיתוח הבנה מדעית וטכנולוגית. העיקרון מיושם בהקשר לתופעות בסתיו. * נכנסים **לאתר מטר** לתת המדור למידה חוץ כיתתית לסדרה **טיולים קטנים**. הסדרה מזמנת פעילויות של תצפית על נחליאלי, על בתים של בעלי חיים ועוד. |
| סיכוםורפלקציה | מה למדתי על בלי חיים בסתיו?  מה למדתי על הנמלים?  אילו דברים מעניינים ראיתם בתצפית?  מה סקרן אותי?  אילו שאלות נוספות הייתי רוצה לשאול על נמלים?  מה הרגשתי כשעפתי כמו ציפור או הלכתי כמו נמלה בשביל? |